Οι λιθοτεχνίες της Κεντρικής Μακεδονίας κατά τη Νεολιθική περίοδο: Λητή Ι, Ευρύτερη περιοχή Καλινδοίων, Ηλιότοπος:
Creators: name: Λύχνα, Σοφία Εμμανουήλ
Publisher: name: Aristotle University of Thessaloniki
Year: 2010
Subjects: λίθινα εργαλεία
λεκάνη Λαγκαδά
απολεπισμένα προϊόντα
stone tools
Langadas basin
knapping

description: Η παρούσα εργασία τιτλοφορείται: «Οι λιθοτεχνίες της Κεντρικής Μακεδονίας κατά τη Νεολιθική Περίοδο: Λητή Ι, Ευρύτερη περιοχή Καλινδοίων, Ηλιότοπος». Στα πλαίσιά της πραγματοποιήθηκε μελέτη των απολεπισμένων προϊόντων από τις τρεις προαναφερθείσες θέσεις, εκ των οποίων το σύνολο της Λητής Ι προέρχεται από ανασκαμμένη θέση ενώ των υπόλοιπων δύο από τυχαία περισυλλογή.Η εργασία διαρθρώνεται σε τρία κυρίως κεφάλαια. Στο πρώτο κεφάλαιο, το οποίο χωρίζεται σε τέσσερα επιμέρους υποκεφάλαια, γίνεται λόγος για τη θεωρία σχετικά με την τεχνολογία και τις λιθοτεχνίες. Πιο συγκεκριμένα, στο πρώτο υποκεφάλαιο γίνεται αναφορά στην ιστορία της μελέτης των λιθοτεχνιών. Στο δεύτερο αναπτύσσεται η συζήτηση πάνω στις έννοιες της τεχνολογίας και της τεχνικής. Ακολουθούν το τρίτο και τέταρτο υποκεφάλαιο όπου παρουσιάζονται και αναλύονται οι έννοιες της εγχειρηματικής αλυσίδας και της βιογραφίας των αντικειμένων. Το δεύτερο κεφάλαιο ολοκληρώνεται σε έξι υποκεφάλαια. Στο πρώτο γίνεται μια σύντομη αναφορά στο χώρο και στις έρευνες που πραγματοποιήθηκαν στη Μακεδονία ενώ ακολουθεί παρουσίαση των σημαντικότερων λιθοτεχνικών μελετών της ίδιας περιοχής. Στα επόμενα τρία υποκεφάλαιο παρουσιάζονται οι θέσεις Λητή Ι, Ευρύτερη περιοχή Καλινδοίων και Ηλιότοπος Πλατανοχωρίου. Εξαιτίας του γεγονότος ότι για τις δύο τελευταίες θέσεις δεν υπάρχουν πληροφορίες, θεωρήθηκε σκόπιμο να γίνει αναφορά στην περιοχή της λεκάνης του Λαγκαδά, στο νοτιοανατολικό τμήμα της οποίας και βρίσκονται, και αυτό αποτελεί το περιεχόμενο του έκτου και τελευταίου υποκεφαλαίου. Στο τρίτο κεφάλαιο προχωράμε στην παρουσίαση του υλικού που μελετήθηκε και στα συμπεράσματα στα οποία καταλήγει η εργασία. Αυτό αποτελείται από έντεκα υποκεφάλαια. Αρχικά, γίνεται λόγος για τα κριτήρια ταξινόμησης του υλικού και τον τρόπο μελέτης του, καθώς επίσης παρουσιάζονται βασικοί όροι για τη μελέτη των λιθοτεχνιών. Τα υποκεφάλαια 3.2 έως και 3.4 αναφέρονται στα λιθοτεχνικά σύνολα από τις τρεις εν λόγω θέσεις. Γίνεται παρουσίαση αρχικά των πρώτων υλών που χρησιμοποιήθηκαν για την κατασκευή τους, έπειτα των προϊόντων και τέλος της δευτερογενούς επεξεργασίας και των τύπων των εργαλείων που προέκυψαν. Στη συνέχεια, θα μας απασχολήσει η θερμική επίδραση και τα στοιχεία που συνελέχθησαν από τα τρία λιθοτεχνικά σύνολα. Στο έκτο υποκεφάλαιο αναπτύσσεται η συζήτηση για τις τεχνικές κατασκευής και της δευτερογενούς επεξεργασίας των προϊόντων που μελετήθηκαν ενώ στο έβδομο γίνεται προσπάθεια κατανόησης της χρήσης των εργαλείων, αφού αρχικά παρουσιάζονται οι περιορισμοί που υπάρχουν. Στο επόμενο υποκεφάλαιο γίνεται συζήτηση για τα προϊόντα και πως αυτά μπορούν να μελετηθούν από τη σκοπιά της εγχειρηματικής αλυσίδας ενώ στο ένατο παρατηρώντας το υλικό προσπαθούμε να ανασυνθέσουμε τα δίκτυα επικοινωνίας και ανταλλαγών της περιόδου. Λίγο πριν την ολοκλήρωση της εργασίας παραθέτονται κάποιες πληροφορίες για την ανασκαμμένη θέση Λητή Ι και τέλος παρουσιάζονται τα συμπεράσματα.
description: The title of this thesis is: “Neolithic flaked stone industries of central Macedonia: Liti I, Kalindoia, Iliotopos”. For the purposes of this thesis a study of the flaked stone tool industries from the 3 sites mentioned above was carried out. The only site that was excavated is Liti I. The stone artifacts originating from the other two sites were randomly collected. The thesis includes 3 main chapters. At the first chapter there is a discussion concerning theory about technology and lithics. More specifically, a short history of the study of flaked stone industries is quoted. Then, the terms technology and technique are discussed and the first chapter is completed with the analytic methods of chaîne opératoire and the biography of objects. At the second chapter the studies of flaked stone industries in Macedonia are presented and what follows is the discussion of the three sites that concern the thesis and generally the area of Langadas Basin, where they are located. During the third chapter the three flaked stone industries that were studied are presented, along with the conclusions reached. Firstly, the way the industries were classified and studied and basic terminology are presented. The classification was firstly based on raw material, secondly on products and finally on retouch and tool types. Following, the knapping techniques that were applied at the sites and the use of tools are discussed and before ending with the conclusions there is an effort to restructure possible nets among these sites and nearby sites.